Richard Ringer

Richard Ringer (g. 1989 m. vasario 27 d. Iberlingene, Vakarų Vokietijoje) – vokiečių lengvaatletis, kuris specializuojasi ilgų nuotolių bėgime. Olimpietis, Europos čempionas maratono distancijoje.

Biografija 
Nuo 2007 m. atstovavo Vokietiją tarptautinėse lengvosios atletikos turnyruose. 2010 m. tapo Vokietijos iki 23 metų amžiaus čempionato nugalėtoju 5000 m distancijoje. Tais pačiais metais vykusiame Europos kroso čempionate užimta 31-oji vieta.

2011 m. Europos iki 23 metų lengvosios atletikos čempionate vokietis dalyvavo 5000 m bėgime ir užėmė 7-ą vietą. Tais pačiais metais vykusiame Europos kroso čempionate jaunimo kategorijoje liko 4-as. 2013 m. Universiadoje iškovojo bronzos medalį. 2014 m. pirmą kartą tapo Vokietijos nacionaliniu čempionu 5000 m ir 10000 m distancijose. Tais pačiais metais vykusiao Europos čempionato 5000 m distancijoje užėmė 4-ą vietą.

2016 m. vasaros olimpinėse žaidynėse sportininkas dalyvavo 5000 m rungtyje, bet į finalą nepateko.

Nuo 2020 m. pradėjo bėgioti maratono distanciją. 2020 m. vasaros olimpiadoje užėmė 26-ą vietą maratone.

2022 m. Europos lengvosios atletikos čempionate iškovojo auksą maratono rungtyje.

Šaltiniai

Nuorodos 
 WA svetainėje

Vokietijos lengvaatlečiai
Vokietijos olimpiečiai
Bėgikai